Norway Chess

Norway Chess er en internasjonal sjakkturnering som har blitt arrangert i Stavanger-regionen siden 2013. Magnus Carlsen har vunnet turneringen flest ganger, med seks seire i klassisk sjakk og tre seire i lynsjakk.

Deltagerne som inviteres er blant de fremste spillerne i verden, og turneringen var i 2017 «verdens sterkeste sjakkturnering» ettersom den for første gang i historien samlet de 10 av de 12 beste sjakkspillere i verden basert på elo-rating.

 Historie 

Sjakkeventyret startet på Ålgård i Rogaland hvor en idé om å lage verdens sterkeste turnering på norsk jord ble realitet.

Gründer og styreleder i Altibox Norway Chess, Kjell Madland, undret seg over at det ikke fantes en verdensturnering i Magnus Carlsens hjemland, han hadde tross alt vært i eliten en god en stund allerede da.  

I oktober 2011 arrangerte han simultansjakk med Magnus Carlsen i Westernbyen på Ålgård. 25 spillere fra 10 til 80 år, en blanding av kjendiser og lokale helter, fikk bryne seg på verdensstjerna. Det var utrolig viktig å ha med Magnus helt fra begynnelsen av.  

Den aller første Norway Chess-turneringen ble arrangert før Magnus Carlsen ble verdensmester. Mesterskapet i Chennai ble et vendepunkt her hjemme for den store sjakkinteressen. På det tidspunktet var det utenkelig for de aller fleste at et parti sjakk på 6-7 timer kunne trollbinde halve den norske befolkningen foran TV-apparatene. I dag snakker folk om sjakk, spiller sjakk, og er opptatt av dette genuine, verdensomspennende spillet på en helt ny måte.  

Norway Chess har siden oppstart vært nyskapende og kreativ i sjakk-verdenen. Videre ønsker vi å gi regionen vår, og landet vårt, positiv oppmerksomhet. Hele opplevelsen skal være at verdens sterkeste sjakkturnering kombinert med turnering for skolebarn, samt åpen turnering hvor deltakere fra flere nasjoner årlig deltar og sammen skaper sensasjon.  

Norway Chess har siden oppstart hatt et fokus på å være nyskapende og kreativ. De første årene arrangerte vi spillerunder på unike steder som Flor & Fjære, Universitetet i Stavanger, Aarbakke, Utstein kloster, og Stavanger Konserthus, og man har fått vist frem regionen på en unik måte. Alle disse arrangementene har vært historiske i sin klasse med en markedsføring som har skapt enorm verdi for regionen vår. Sjakkturneringer i verdensklasse som er spilt på slike spesielle arenaer er svært kostbare og risikofylte, så med tanke på live overføring på TV og web har vi valgt å kun bruke to spillsteder. Altibox Norway Chess avsluttes i dag ved at de tre siste rundene, samt avslutningsfesten avholdes i Stavanger Konserthus.  

Norway Chess har i dag blitt en solid organisasjon av internasjonal kaliber. Foruten vår egen verdensmester, Magnus Carlsen, har vi hatt deltakere og gjester som Vishy Anand, Gary Kasparov, Judit Polgar, og Vladimir Kramnik.

 Veien videre 

Norway Chess har lagt vekt på kvalitet, kommersialisering og innovasjon som har gjort at sjakkturneringen helt siden oppstart har fått internasjonal anerkjennelse.

Det er lagt ned utallige timer og ressurser for å oppnå statusen Stavanger har fått som internasjonal sjakkby. Spillere, presse, publikum, FIDE og alle med interesse for sjakk ser på Stavanger som en av de viktigste sjakkbyene i verden. Veien videre betyr at vi alltid må tenke innovasjon og kreativitet.

For eksempel ble et nytt konsept lansert under turneringen i 2019, noe som gjorde at TV2 blant annet doblet seertallene sine. Konseptet gikk ut på å innføre betydelig kortere tenketid med ingen tilleggstid når trekkene blir gjort. Klokken er en vesentlig del av spillet fra første trekk, og dersom partier ender i remis må spillerne ut i Armageddon, slik at det alltid kåres en vinner. Under Armageddon får hvit mer betetenkningstid enn sort, men samtidig gir uavgjort alltid seier til sort. De som vinner langpartiet får 2 poeng, vinner man Armageddon får man totalt 1,5 poeng, mens taperne av Armageddon får ½ poeng.  

De nye reglene gjør sjakk mer publikumsvennlig, mer actionfylt, men også mer utfordrende for spillerne. Tilbakemeldingene har vært positive, både fra spillerne og sjakkeksperter. FIDE-president, Arkady Dvorkovich kunne blant annet bekrefte at organisasjonen følger nøye med på fortsettelsen av denne måten å spille sjakk.

Norway Chess gir regionen en meget sentral plass i sjakkverden og siden oppstart i 2013 har interessen økt regionalt, nasjonalt og internasjonalt.

 Vinnere 
ÅrVinner (klassisk, åpen)Vinner (klassisk, kvinner)Vinner (lyn)2013rowspan=11 2014201520162017201820192020rowspan=2 2021202220232024

 Referanser 

 Eksterne lenker